ഹിന്ദുമതം ഭൂട്ടാനിൽ

പ്യൂ റിസർച്ച് സെന്റർ 2010 പ്രകാരം, ജനസംഖ്യയുടെ 22.6% ആളുകൾ വിശ്വസിക്കുന്ന ഹിന്ദുമതം ഭൂട്ടാനിലെ രണ്ടാമത്തെ വലിയ മതവിശ്വാസം ആണ്.  ലോത്ഷാമ്പ എന്ന വംശീയ വിഭാഗമാണ് ഇത് പ്രധാനമായും പിന്തുടരുന്നത്.  ഭൂട്ടാനിലെ ഹിന്ദുക്കളിൽ ശൈവ, വൈഷ്ണവ, ശാക്തേയ, ഗണപതി, പുരാണ, വൈദിക ചിന്താധാരകൾ പിന്തുടരുന്നവരുണ്ട്. തെക്കൻ ഭൂട്ടാനിൽ ഹിന്ദു ക്ഷേത്രങ്ങൾ നിലവിലുണ്ട്. ഹിന്ദുക്കൾ ചെറിയ- ഇടത്തരം ഗ്രൂപ്പുകളായി അവരുടെ മതം ആചരിക്കുന്നു.  ഭൂട്ടാനിലെ ജനസംഖ്യയുടെ 75% ബുദ്ധമതക്കാരാണ്. 

 ചരിത്രം 
കാമരൂപ രാജ്യത്തിന്റെ ഭരണകാലത്ത് ഭൂട്ടാനിൽ ഹിന്ദുമതം നിലനിന്നിരുന്നു. കുഷിയാറയ്ക്ക് ചുറ്റുമുള്ള പ്രദേശം കൂടുതൽ ജനസാന്ദ്രതയുള്ളതായിരുന്നുവെന്ന് 10-ആം നൂറ്റാണ്ടിനുമുമ്പത്തെ ചെമ്പ് ഫലകങ്ങൾ സൂചിപ്പിക്കുന്നു, ഇതിനുകാരണം കാമരൂപ രാജാക്കന്മാർ കുടിയേറ്റ ബ്രാഹ്മണർക്കും അവരുടെ പിന്തുണയുള്ള ജാതികൾക്കും ഈ പ്രദേശം ആസാമിന്റെ ഭാഗമാക്കാൻ (ഖണ്ഡ കാമരൂപ) വൻതോതിൽ ഭൂമി അനുവദിച്ചിരുന്നതാകാം.

 ഉത്സവം 
ഭൂട്ടാനീസ് ഹിന്ദുക്കളുടെ പ്രധാന ഉത്സവം ദശൈൻ (വിജയദശമി) ആണ്.  ഭൂട്ടാനിലെ ഏക അംഗീകൃത ഹിന്ദു പൊതു അവധിയാണിത്. 2015 ൽ ഭൂട്ടാൻ രാജാവ് ഇത് ഒരു അവധിയായി അംഗീകരിച്ചു.  ആ വർഷം അദ്ദേഹം ഹിന്ദുക്കളോടൊപ്പം ദശൈൻ ആഘോഷിച്ചു.   ദുർഗ്ഗയും മഹിഷാസുരനും തമ്മിലുള്ള യുദ്ധത്തിന്റെ പ്രതീകമാണ് ദശൈനിലെ ആദ്യ ഒമ്പത് ദിവസം. ഒടുവിൽ ദുർഗ്ഗ അസുരനെ തോൽപ്പിച്ച ദിവസമാണ് പത്താം ദിവസം. മറ്റ് ഹിന്ദുക്കളെ സംബന്ധിച്ചിടത്തോളം, ഈ ഉത്സവം രാമായണത്തിൽ വിവരിക്കുന്നതുപോലെ രാവണന്റെ മേൽ രാമന്റെ വിജയത്തെ പ്രതീകപ്പെടുത്തുന്നു.  അവർ ദശൈൻ നാളുകളിൽ സേൽ റൊട്ടി ഉണ്ടാക്കാറുണ്ട്.

 ഹിന്ദു ധർമ്മ സമുദായ 
2009-ൽ സ്ഥാപിതമായ ഭൂട്ടാനിലെ ഹിന്ദു മത സംഘടനയാണ് ഹിന്ദു ധർമ്മ സമുദായ ഓഫ് ഭൂട്ടാൻ (HDSB). ഭൂട്ടാനിലെ മതസംഘടനകൾക്കായുള്ള കമ്മീഷനായ ഛോഡി ലെന്റ്‌ഷോഗിൽ ഇത് രജിസ്റ്റർ ചെയ്തിട്ടുണ്ട്. മാനുഷിക മൂല്യങ്ങൾ വളർത്തിയെടുക്കുന്നതിനും ശക്തിപ്പെടുത്തുന്നതിനുമായി ഭൂട്ടാനിലെ സനാതൻ ധർമ്മത്തിന്റെ ആത്മീയ പാരമ്പര്യങ്ങളും ആചാരങ്ങളും പ്രോത്സാഹിപ്പിക്കുന്നതിന് എച്ച്ഡിഎസ്ബി സമർപ്പിതമാണ്. തലസ്ഥാന നഗരിയായ തിംഫുവിലാണ് അതിന്റെ ഹെഡ് ഓഫീസ്. ഒരു ഹിന്ദു പുരോഹിതന്മാരിൽ നിന്നും മറ്റ് എച്ച്ഡിഎസ്ബി അംഗങ്ങളിൽ നിന്നുമുള്ള വാർഷിക പൊതുയോഗത്തിൽ തിരഞ്ഞെടുക്കപ്പെടുന്ന പ്രതിനിധികൾ ഉൾപ്പെടുന്ന സന്നദ്ധപ്രവർത്തകരുടെ ബോർഡ് ഓഫ് ഡയറക്‌ടേഴ്‌സ് ആണ് സംഘടനയെ നിയന്ത്രിക്കുന്നത്. 

 ഹിന്ദുക്കളുടെ പീഡനം 

 വംശീയ ഉന്മൂലനം 
ഭൂട്ടാനിലെ രാജാവ് ജിഗ്മെ സിങ്യേ വാങ്ചുകാണ് 1990-കളിൽ ലോത്ഷാമ്പ ഹിന്ദുക്കളുടെ വംശീയ ഉന്മൂലനം നടത്തിയത്.  1990-കളുടെ തുടക്കത്തിൽ, അവർ ഹിന്ദു മതവും സംസ്കാരവും പിന്തുടരുകയും ഹിമാലയൻ വംശീയത കലർപ്പിക്കുകയും ചെയ്തു എന്ന കാരണം പറഞ്ഞ് തെക്കൻ ഭൂട്ടാനിലെ ആയിരക്കണക്കിന് ഭൂട്ടാൻ നിവാസികളെ 1985 ലെ ഭേദഗതി ചെയ്ത പൗരത്വ നിയമത്തിന്റെ വ്യവസ്ഥകൾ പ്രകാരം അധികാരികൾ വംശീയമായി ഉന്മൂലനം ചെയ്തു. ഇന്ത്യയെപ്പോലെ നേപ്പാളും പൊതുവായ ഹിന്ദു, ബുദ്ധ പാരമ്പര്യങ്ങൾ പങ്കിടുന്നു, പക്ഷേ ഭൂട്ടാനിലെ ഭൂരിഭാഗം ജനസംഖ്യയും ബുദ്ധമത വിശ്വാസികളാണ്, രാജകുടുംബം നൂറ്റാണ്ടുകളായി അവിടെ സ്ഥിരതാമസമാക്കിയ ഹിന്ദു പൗരന്മാരോട് പ്രകടമായ ഹിന്ദു വിരുദ്ധ മനോഭാവം കാണിക്കുന്നു. 

 അഭയാർത്ഥികളും പ്രവാസികളും 
1990 വംശീയ ഉന്മൂലനം, തുടങ്ങിയ ശേഷം ഭൂട്ടാനിലെ ഹിന്ദു സമൂഹം 1992-ൽ കിഴക്കൻ നേപ്പാളിൽ യു.എൻ ഹൈ കമ്മീഷൻ ഫോർ റെഫ്യൂജീസ് യുണൈറ്റഡ് നേഷൻസ് ഹൈക്കമ്മീഷണർ ഫോർ റെഫ്യൂജീസ് (UNHCR) സ്ഥാപിച്ച അഭയാർത്ഥി ക്യാമ്പുകളിൽ ജീവിക്കാൻ നിർബന്ധിതരായി.  യുണൈറ്റഡ് നേഷൻസ് ഹൈക്കമ്മീഷണർ ഫോർ റെഫ്യൂജീസ്, ലോകാരോഗ്യ സംഘടന എന്നിവയുടെ സഹായത്തോടെ ഭൂട്ടാനീസ് അഭയാർഥികളിൽ ഭൂരിഭാഗവും യുണൈറ്റഡ് സ്റ്റേറ്റ്സ്, കാനഡ, ഓസ്‌ട്രേലിയ, യൂറോപ്യൻ രാജ്യങ്ങൾ എന്നിവിടങ്ങളിലേക്ക് പുനരധിവസിപ്പിക്കപ്പെടുന്നു. 30 വർഷത്തിലേറെയായി തങ്ങളുടെ മാതൃരാജ്യത്തെ കാണാനുള്ള പ്രതീക്ഷയിൽ നേപ്പാളിലെ ക്യാമ്പുകളിൽ കഴിയുന്ന ഒരു ചെറിയ എണ്ണം അഭയാർത്ഥികളുമുണ്ട്. 

 വിവേചനം 
ബുദ്ധക്ഷേത്രങ്ങളുടെയും ആരാധനാലയങ്ങളുടെയും നിർമ്മാണത്തിനുമായി സന്യാസിമാർക്കും ആശ്രമങ്ങൾക്കും സർക്കാർ ധനസഹായം നൽകിവരുന്നുണ്ട്.  എന്നാൽ ഹിന്ദു ക്ഷേത്രങ്ങൾ പണിയാൻ സർക്കാർ അപൂർവമായേ അനുമതി നൽകുന്നുള്ളൂവെന്ന് എൻജിഒകൾ ആരോപിക്കുന്നു; 1990-കളുടെ തുടക്കത്തിൽ, ഹിന്ദു ക്ഷേത്രങ്ങളുടെയും സംസ്‌കൃത -ഹിന്ദു പഠനകേന്ദ്രങ്ങളുടെയും നിർമ്മാണത്തിനും പുനരുദ്ധാരണത്തിനും സർക്കാർ അധികാരം നൽകുകയും പദ്ധതികൾക്ക് ധനസഹായം നൽകാൻ സംസ്ഥാന ഫണ്ട് നൽകുകയും ചെയ്തതാണ് ഇത്തരത്തിലുള്ള നിർമ്മാണത്തിന്റെ അവസാന റിപ്പോർട്ട്.  ഹിന്ദു ക്ഷേത്രങ്ങളെ അപേക്ഷിച്ച് ബുദ്ധക്ഷേത്രങ്ങളുടെ ആവശ്യം വളരെ കൂടുതലായതിനാൽ ഇത് ആവശ്യത്തിന്റെയും വിതരണത്തിന്റെയും പ്രശ്നമാണെന്ന് സർക്കാർ വാദിക്കുന്നു. ഭൂരിഭാഗം ഹിന്ദുക്കളും താമസിക്കുന്ന ദക്ഷിണ ഭൂട്ടാനിലെ നിരവധി ഹിന്ദു ക്ഷേത്രങ്ങളെ പിന്തുണയ്ക്കുന്നതായും ഇന്ത്യയിൽ സംസ്‌കൃതം പഠിക്കാൻ ഹിന്ദുക്കൾക്ക് ചില സ്കോളർഷിപ്പുകൾ നൽകിയതായും സർക്കാർ പ്രസ്താവിച്ചു.

 ഇതും കാണുക 

 മതസ്വാതന്ത്ര്യം ഭൂട്ടാനിൽ
 ഹിന്ദുമതം തെക്കുകിഴക്കൻ ഏഷ്യയിൽ
 ഭൂട്ടാനിലെ മതവിശ്വാസം

 അവലംബം 

 കുറിപ്പുകൾ 



 പുറം കണ്ണികൾ 


വർഗ്ഗം:ഹിന്ദുമതം രാജ്യം തിരിച്ച്